ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ጋናዊ ምሁር፡ ዩኒቨርሲቲ ብምምስራቱ ተሸሊሙ 17 ሕዳር 2017 መግለጺ ስእሊ, ፓትሪክ ኣዋ፡ ብምኽንያት ዘጣየሾ ዩኒቨርሲቲ ዓለም-ለኻዊ ሸልማት ረኺቡ። ፓትሪክ ኣው ብ1980 ብማህደረ ትምህርቲ ካብ ጋና ናብ ኣሜሪካ ኣብ ዝኸደሉ ''ኣብ ጅብኡ 50 ዶላር ጥራይ ነይሩዎ''። ምስ ማይክሮ ሶፍት ድሕሪ ምስርሑ ናብ ሃገሩ ተመሊሱ ኣሸሲ ዩኒቨርስቲ ኮለጅ መስሪቱ። ሕጂ ነታ ዩኒቨርስቲ ብምምስራቱ 500,000 ዶላር ዝዋግኡ ዋይዝ ፕሪዝ [ናይ ለባማት] ሽልማት ተዓዋቲ ኮይኑ። ኣብ ኣፍሪቃ ደረጃ ትምህርቲ ንምምዕባል ''ህጹጽ ድልየት'' ነይሩኒ ኢሉ ፓትሪክ ኣው። ንሱ፡ ከም መስራቲ ኣሸሲ ዩኒቨርስቲ ኮለጅ ንዘበርከቶ ምስክርነት ክኾኖ ኢዩ፡ ኣብቲ፡ ኣብ ቐጠር ዝተጋብአ ዓለማዊ ናይ መሃዝነት ኣኼባ ዝተሸለመ። ''ስነ-ምግባር ዘለዎም መራሕቲ'' እቲ ውልቃውን ንመኽሰብ ዘይተመስረተን ኮለጅ፡ ዕላምኡ ነቶም ሓደስቲ ወለዶ መራሕቲ፡ ኣብ ጋናን ካልኦት ሃገራት ኣፍሪቃን ንምምዕባል ኢዩ። መግለጺ ስእሊ, ዩኒቨርሲቲ ኣሸሲ ኣብ ኣድላይነት ስነ-ምግባርን ፈጠራ ስራሕን የድህብ ፓትሪክ ኣው ኣብ ኣሜሪካ ትምህርቱ ድሕሪ ምክትታልን ምስራሕን ድማ ነቲ ኣብ ኣሜሪካ እንከሎ ዝተዓዘቦ ኣብ ትምህርታዊ ትካላት ዝነበረ ጋግ ንምሽፋን'ዩ ኣብ ሃገሩ ዩኒቨርስቲ ንምምስራት ወሲኑ። ኣሸሲ ዩኒቨርስቲ ብ2002 ብ30 ተመሃሮ ኢዩ ጀሚሩ፡ ሕጂ ልዕሊ 800 ተማሃሮ ኣለውዎ። እቲ ዩኒቨርስቲ ''ዝሰፍሐ ተስፋ'' ዝህብ ኣምበር ስራሕ ንምርካብ ናይ ብቕዓት ምስክር ወረቐት ንምርካብ ኣይኮነን ዝምህር። ''እቲ ዩኒቨርስቲ ክምስረት እንከሎ ስነ-ምግባር ዘለዎም ህርኩታት መራሕቲ ንምፍጣር ዝዓለመ ኢዩ'' ኢሉ ፓትሪክ ኣው። እቶም ተማሃሮ ድማ ''እንታይ ዓይነት ሃገር ኢና ክንምስርት እንደሊ ኢሎም ክሓስቡ''ኢዮም ዝተባብዑ ኢሉ። ልዕሊ ፍርቂ ናይቶም እንቕበሎም ተማሃሮ ማህደረ ትምህርቲ ይውሃቦም። ፍርቂ ናይቶም ተማሃሮ ድማ ደቀንስትዮ እየን፡ ካብ 18 ሃገራት ኣፍሪቃ ዝመጽኡ ኢዮም። ኩሎም ተማሃሮ ብዛዕባ ስነ-ምግባርን ህርኩትነትን ይምሃሩን ነቲ ማሕበረስብ ኣገልግሎት ይህቡን። መግለጺ ስእሊ, ኣዋ፡ ፅርየት ትምህርቲ ኣፍሪካ ኣብ ምምሕያሽ ዝሰርሕ መርበብ ንምፍጣር ይደልይ ደረጃ ናይተን ኣብ ኣፍሪቃ ዝርከባ ዩኒቨርሲታት ንምምዕባል ዝያዳ ምትሕብባር ከምዝደሊ ፓትሪክ ኣው ንቢቢሲ ሓቢሩ። ''ዕላማና፡ ኣብ ኣፍሪቃ፡ ብሉጽ ብቕዓት ናይ ዘለወን ትምህርታዊ ትካላት ሓደ መርበብ ምምስራትን መጻኢ መራሕቲ ኣፍሪቃ ንምምሃርን ዝዓለመ ኢዩ ። ፖለቲካዊ መራሕቲ ጥራይ ዘይኮነ፡ ዳያኑ፡ ሓካይምን መማህራንን - ነቲ ህዝቢ ክጸልዉ ዝኽእሉ'' ኢሉ ፓትሪክ ኣው። ድሕረት ኣብ ትምህርት እንተድኣ ንኣፍሪቃ ካብቲ ዘላቶ ሓፍ ከነብላ ኮይና፡ ኣብ ላዕለዋይ ደረጃ ትምህርቲ ዝዓበየ ወፍሪ ክንገብርን ዓበይቲ ሳይንቲስታትን ኢንጂነራትን ከነፍሪ ኣሎና። ኣብ ዓለም ምስዝርከባ ዩኒቨርሲታት ድማ ምትእስሳር ክንፈጥር ኣሎና''። ሃገራት ኣፍሪቃ ኣብ ትምህርታዊ ጽላት ናይ ዩኒቨርስቲ ብዙሕ ኣየውፈራን፡ ከምሳዕቤኑ ድማ ኣብዚ ቀረባ እዋን ኣብዝተገብረ መጽናዕቲ ኣብ ኣፍሪቃ ካብ ዘለዋ ዩኒቨርሲታት ሓሙሽተ ጥራይ እየን ኣብ ዓለም ምስ ዘለዋ ዩኒቨርስቲታት መበል 500 ዝተሰርዓ፡ እተን ሰለስተ ካብ ደቡብ ኣፍሪቃ ክኾና ከለዋ እተን ክልተ ድማ ካብ ግብጺ እየን። ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 7 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 6 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 2 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 3 ወድብ ኣንጌላ መርክል፡ ሓድሽ ኣቦ መንበር መሪጹ 4 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
